Gioachino Rossini
Gioachino Antonio Rossini (29. februar 1792 – 13. novembar 1868) bio je italijanski kompozitor. Debitirao je 1810. u Veneciji komičnom operom Bračna mjenica, u kojoj slijedi stil kasnonapuljske škole. Postepeno se oslobađa te manire i u djelima nastalim 1813. već ima svoj posve izgrađen stil, formiran dijelom pod utjecajem Mozarta. Do 1823. komponovao je za italijanska pozorišta tridesetak raznovrsnih opera, a u tom periodu nastala je i njegova najpoznatija opera Seviljski brijač, remek-djelo italijanskog stila buffo. Od 1824. angažovan je u Parizu kao direktor italijanskog pozorišta, a dobija i zvanje kraljevskog kompozitora i inspektora pjevanja u Francuskoj. U zenitu stvaralačkih snaga i na vrhuncu slave prestao je s komponovanjem opere, a do kraja života dao je i u drugim muzičkim vrstama malo: zbirka arija i dvopjeva Muzičke večeri, Stabat Mater, Malu svečanu misu i nekoliko prigodnih vokalnih djela.